Goreyê xebera ajansê Mezopotamya dewleta tirke vera herêmanê Zap, Metîna û Avaşînî yê Başûrê Kurdîstanî bi hemkarîya PDKyî amadekarîya operasyonan kena.
Seba nê operasyonan bi rojan o wesayîtê zirxînî û leşkerî sewqê dewanê Çelê yê Colemêrgî yenê kerdene û leşkerî û wesayîtî serê xeta sînorî de ameyê cakerdene.
Vizêr şewe têgêrayîşêkê zêdeyî yê leşkerî sînorê dewanê Zawîte, Aşût, Gêman û Elemûna yê Qilebanî yê Şirnexî de û herêma Kotra de qewimîyayî û helîkopterî ver bi Herêma Kurdîstanî şîyî.
Ame parekerdene ke leşkerê ke pê helîkopteran resayê nê cayî baregehanê sînorî dewa Bêdûhê û Orê de ameyî cakerdene.
Herême de têgêrayîşo leşkerî dewam keno.
